Im 2000 het sich d'Guggermuusig Ettigä entschlosse, en offizielle Verein z'gründe. Me het Statute gschriibe, en neue Name gsuecht und an dr Gründigsvrsammlig vom 18.08.2000 isch so d'Gugger-Gugge Ettigä gebore gse. S'Presidänteamt het bereits zweimol e Wächsel  erläbt. Vo de Gründigsversammlig bis zur 1. GV im 2001 het sich de Michael Berger zur Verfüegig gstellt gha, ab 2001 hat d'Nadine Greber-Heller de Verein zäme mit em Vorstand gleitet. Ab de GV 2004 chunnt mir jetzt die Ehr z'Teil, d'Gugger-Gugge Ettigä als Presidäntin z'unterstütze und z'vrträtte.